b'\n_START_ARTICLE_\nTaleformer\n_START_SECTION_\nKommunikationstyper\n_START_PARAGRAPH_\nN\xc3\xa5r man holder taler eller n\xc3\xa5r man debatterer, s\xc3\xa5 er m\xc3\xa5den man kommunikerer vigtig, da selv sm\xc3\xa5 faktorer g\xc3\xb8r at man kan blive misforst\xc3\xa5et. N\xc3\xa5r man ser p\xc3\xa5 typer af kommunikation, s\xc3\xa5 kan man opdele kommunikation i tre typer.\n_START_SECTION_\nVerbal kommunikation\n_START_PARAGRAPH_\nHer er der tale om det der siges, alts\xc3\xa5 det sagte ord. Her er det ens ordvalg og logiske evner som g\xc3\xb8r sig g\xc3\xa6ldende, da det er her man kan tages p\xc3\xa5 ordet.\n_START_SECTION_\nEkstraverbal kommunikation\n_START_PARAGRAPH_\nHer er det m\xc3\xa5den man siger ordene, alts\xc3\xa5 tonefaldet. Her er det ens m\xc3\xa5de at betone ord som g\xc3\xb8r sig g\xc3\xa6ldende; f.eks. kan man benytte ironi eller sarkasme som virkemiddel. Ord kan dermed fortolkes af en modpart under en debat.\n_START_SECTION_\nNonverbal kommunikation\n_START_PARAGRAPH_\nHer er der tale om alt andet end det der siges, hvilket vil sige at der tales om ens kropssprog eller mimik. Dette bruges til at underst\xc3\xb8tte ens verbale kommunikation.\n_START_SECTION_\nTransaktioner\n_START_PARAGRAPH_\nN\xc3\xa5r man taler eller debatterer kan man g\xc3\xa5 ind i forskellige roller, som hver is\xc3\xa6r har sin unikke stemme. Man deler rollerne op i 3 kategorier, hvor hver kategori har hver sin funktion.\n_START_SECTION_\nKrydsende transaktioner\n_START_PARAGRAPH_\nMen fordi der er forskellige roller er det ikke ensbetydende at man forbliver i \xc3\xa9n, man kan nemlig skifte rolle undervejs i en tale eller debat. For det meste sker det ubevidst og man er ikke klar over, at man skifter rolle, man kan dog blive presset til at skifte rolle. Men dygtige retorikere kan udf\xc3\xb8re komplementerende transaktioner, hvor de fuldkommen bevidst skifter rolle og dermed til en stemme, som egner sig bedst til den p\xc3\xa5g\xc3\xa6ldende situation eller ogs\xc3\xa5 udf\xc3\xb8rer en dobbelt transaktion, hvor man p\xc3\xa5tager sig to roller samtidigt, alts\xc3\xa5 "vi siger \xc3\xa9t, men mener noget andet" og dermed f\xc3\xa5 et ekstra budskab mellem linjerne.'